Okresná prokuratúra Trnava 
Vajanského 22, 918 67 Trnava 1

Sp. zn. : 2 Pv 416/14/2207	Trnava, 27.1.2015
EEČ : 2-21-15-2015

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Trnava
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX, , Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 320,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: XXXXX XXXXX 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ Trnava pod spisovou značkou ORP-544/4-VYS-TT-2014.
na tom skutkovom základe, že 
dňa 26.03.2014 v presne nezistenom čase v obci Križovany nad Dudváhom v rodinnom dome č. XXXXX si neoprávnene, bez vedomia a súhlasu XXXXX, prisvojil kreditnú kartu VISA č. XXXXX prislúchajúcu k bankovému účtu č. XXXXX, vedeného v spoločnosti XXXXX a patriacemu XXXXX, pričom následne prostredníctvom tejto karty v období od 26.03.2014 až do 28.03.2014 vykonal viaceré platby na účet stávkovej kancelárie XXXXX v celkovej výške 320,- €, taktiež v priebehu dňa 27.03.2014 túto kartu použil tým spôsobom, že v meste XXXXX na ulici XXXXX v bankomate spoločnosti XXXXX vykonal dva pokusy o výber hotovosti v celkovej výške 200,- € a v bankomate spoločnosti XXXXX vykonal jeden pokus o výber hotovosti v celkovej výške 50,- €, čím uvedeným konaním spôsobil XXXXX škodu v celkovej výške 320,- €,

Odôvodnenie: 
Dňa 02.05.2014 vydal vyšetrovateľ Odboru kriminálnej polície, Okresného riaditeľstva PZ v Trnave, uznesenie ČVS: ORP-544/1-VYS-TT-2014, ktorým podľa     § 199 ods. 1 Trestného poriadku začal trestné stíhanie pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona a následne uznesením totožnej spisovej značky zo dňa 04.11.2014 podľa § 206 ods. 1 Trestného poriadku vzniesol obvinenie XXXXX pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona, na tom skutkovom základe, že 
dňa 26.03.2014 v presne nezistenom čase v obci Križovany nad Dudváhom v rodinnom dome č. XXXXX si neoprávnene, bez vedomia a súhlasu XXXXX, prisvojil kreditnú kartu VISA č. XXXXX prislúchajúcu k bankovému účtu č. XXXXX, vedeného v spoločnosti XXXXX a patriacemu XXXXX, pričom následne prostredníctvom tejto karty v období od 26.03.2014 až do 28.03.2014 vykonal viaceré platby na účet stávkovej kancelárie XXXXX v celkovej výške 320,- €, taktiež v priebehu dňa 27.03.2014 túto kartu použil tým spôsobom, že v meste XXXXX na ulici XXXXX v bankomate spoločnosti XXXXX vykonal dva pokusy o výber hotovosti v celkovej výške 200,- € a v bankomate spoločnosti XXXXX vykonal jeden pokus o výber hotovosti v celkovej výške 50,- €, čím uvedeným konaním spôsobil XXXXX škodu v celkovej výške 320,- €.

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Preskúmaním príslušného na vec vzťahujúceho sa spisového materiálu som zistil, že obvinený XXXXX svojím konaním naplnil všetky zákonné znaky skutkovej podstaty prečinu neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona, pričom v danom prípade ide o prečin, za ktorý Trestný zákon ustanovuje trest odňatia slobody na 1 rok až 5 rokov. Horná hranica trestnej sadzby trestu odňatia slobody pre tento prečin teda neprevyšuje hornú hranicu trestu odňatia slobody uvedenú v ustanovení § 220 ods. 1 Trestného poriadku. 

	Obvinený XXXXX pri svojom výsluchu pred vyšetrovateľom PZ, ako aj pri vykonaní mediácie pred mediačným a probačným úradníkom Okresného súdu Trnava slobodne, vážne a určito vyhlásil, že spáchal skutok, pre ktorý je trestne stíhaný a svoje protiprávne konanie oľutoval.   

Obvinený XXXXX a poškodený XXXXX súhlasili s postupom podľa § 220 Trestného poriadku. 

Poškodený XXXXX si v priebehu prípravného konania uplatnil nárok na náhradu škody vo výške 320,- €, čo predstavuje celkovú spôsobenú škodu uvedeným trestným činom. Podľa vyjadrenia poškodeného XXXXX zo dňa 21.01.2015 mu obvinený XXXXX uhradil spôsobenú škodu v celkovej výške 320,- €, keď mu túto uhradil po čiastkach v plnej výške.

 Obvinený XXXXX na jednej strane a poškodený XXXXX na strane druhej uzavreli dňa 21.01.2015 pred probačným a mediačným úradníkom Okresného súdu Trnava zmier (vedený pod sp. zn. 7M/1/2014).
  
	Zároveň dňa 13.01.2015 obvinený XXXXX poukázal priamo na účet Krajskej prokuratúry v Trnave peňažnú sumu vo výške 200,- € určenú na všeobecne prospešné účely, a to 50% z uvedenej sumy určil na pomoc obetiam trestnej činnosti a 50% zo sumy určil občianskemu združeniu s názvom XXXXX XXXXX, číslo účtu: XXXXX, IBAN:  XXXXX, vedený v spoločnosti XXXXX Peňažná suma vo výške 200,- € je primeraná závažnosti spáchaného prečinu.

Poškodený XXXXX pri vykonaní mediácie pred mediačným a probačným úradníkom Okresného súdu Trnava dňa 21.01.2015 vyhlásil, že so schválením zmieru a zastavením trestného stíhania proti obvinenému súhlasí a zároveň vyhlásil, že jeho nároky na náhradu škody v príslušnej trestnej veci sú plne uspokojené.     
 
Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného, jeho osobné a majetkové pomery som dospel k záveru, že rozhodnutie o schválení zmieru a o zastavení trestného stíhania je dostačujúce. 

Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

Podľa § 215 ods. 6 Trestného poriadku obvinený a poškodený môžu proti uzneseniu o zastavení trestného stíhania okrem odseku 1 písm. g) a obvinený aj odseku 3 podať sťažnosť, ktorá má odkladný účinok.

Vzhľadom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. 

JUDr. Peter Mikuláš
prokurátor